เรื่อง	ปัญหาด้านสุขลักษณะโดยรวมในซอยสุขุมวิท 11 (ไชยศ)
เรียน 	ผู้ว่าราชการฯ

จากการที่ถนนสุขุมวิทได้มีการพัฒนาเปลี่ยนแปลงอย่างรวดเร็วในระยะ 20 ปีที่ผ่านมา โดยมีร้านค้า และโรงแรมเพิ่มขึ้นเป็นจำนวนมาก ซอยสุขุมวิท 11 (ไชยศ) เป็นซอยแยกจากถนนสุขุมวิทที่มีการเปลี่ยนแปลงดังกล่าวอย่างชัดเจน ในขณะที่ขนาดความกว้างของซอยก็ไม่มากนัก มีทางเท้าแคบๆ ทั้ง 2 ด้าน มีขนาดผิวจราจรกว้างประมาณ 6 เมตร และมีความยาวเพียง 1600 เมตร (โดยประมาณ) แต่มีจำนวนผู้อยู่อาศัย และผู้ประกอบกิจการที่มาใช้ชีวิตในซอยนี้มีจำนวนมาก จึงทำให้มีความหนาแน่นของประชากรต่อขนาดพื้นที่ค่อนข้างสูงมาก นอกจากนี้แล้ว ยังมีร้านค้า และสถานที่บริการต่างๆ เปิดให้บริการกันเกือบ 24 ชั่วโมง การดูแล และจัดการด้านสิ่งแวดล้อมจึงเป็นเรื่องสำคัญ ถึงแม้ในปัจจุบันทางเขตได้เข้ามาความคุมจัดระเบียบการค้าขายบนทางเท้าให้แล้วอันเป็นผลทำให้ขยะตกค้างลดลงไปได้ แต่ด้วยความหนาแน่นของประชากรมี่ใช้ชีวิตในซอยมีจำนวนมากเกินจึงทำให้จำนวนขยะตกค้างยังคงมีจำนวนมาก
ด้วยเหตดังกล่าว จึงกระทบต่อการใช้ชีวิตด้านสุขลักษณะของผู้อยู่อาศัยในโครงการที่พักคาลิสต้า และเชื่อว่าผลกระทบดังกล่าวก็มีต่อผู้อยู่อาศัยส่วนอื่นๆ ในซอยเช่นกัน ไม่ว่าจะเป็นบ้าน โครงการที่พัก หรือโรงแรมก็ตาม จึงได้ทำหนังสือฉบับนี้ขึ้นมาเพื่อขอให้ท่านได้โปรดเพิ่มให้การดูแล และจัดการปัญหาด้านสิ่งแวดล้อมโดยเฉพาะในเรื่องขยะตกค้าง ให้กับผู้อยู่อาศัยในซอยนี้
ทั้งนี้ ทางโครงการฯขอให้ข้อแนะนำที่เชื่อว่าจะเป็นประโยชน์ และใช้งบประมาณไม่มากนักโดยเฉพาะเมื่อเที่ยบกับจำนวนประชากรที่มาใช้ชีวิตในซอย ดังต่อไปนี้


1.	พิจารณา "เพิ่มรอบ" การเก็บกวาด
โดยปัจจุบันนี้ทางเขตได้จัดให้มีการมาเก็บกวาดขยะตกค้างตามทางเดิน และผิวจราจรอยู่ประจำทุกวันวันละครั้งในช่วงเวลาเช้าตรู่ แต่เนื่องจากปริมาณตกค้างของขยะเกิดขึ้นตลอด 24 ชั่วโมงตามความข้างต้น การเก็บกวาดวันละ 1 ครั้งจึงไม่พอเพียง บางวันเจ้าหน้าที่คนเดียวพร้อมอุปกรณ์ติดตัวยังไม่สามารถทำงานได้ครบท้วน เนื่องจากมีปริมาณขยะจำนวนมาก จึงขอให้มีการเพิ่มการเข้าเก็บกวาดอีก 1 ครั้งในช่วงเวลาบ่าย-เย็น

2	กำหนด "การจอดรถ"ให้มีการจอดสลับข้างวันคู่วันคี่ในซอย
เนื่องจากทางเจ้าหน้าที่ตำรวจจราจรได้ให้การผ่อนผันยกเว้นการบังคับใช้กฎหมายห้ามจอดรถในซอยตลอดเวลา (ตามเครื่องหมายจราจรที่ปรากฏ) ซึ่งเข้าใจได้ว่าผ่อนผันให้จอดรถได้ด้านฝั่งทิศตะวันออกฝั่งเดียว ด้วยที่มีรถจำนวมมากจอดเต็มตลอดข้างทางตั้งแต่ปากซอยจนปลายซอยติดคลองแสนแสบ การเก็บกวาดขยะตกค้างจึงทำได้ยากทั้งนี้เพราะมีรถจอดขวางการเก็บกวาดตลอดเวลาแม้ช่วงเช้าตรู่ก็ยังมีรถจอดอยู่จำนวนมาก จึงขอให้ท่านได้โปรดประสานไปยังเจ้าหน้าที่ตำรวจที่เกี่ยวข้องได้จัดให้มีการจอดสลับข้าง วันคี่วันคู่ ดังเช่นที่เคยเป็นเมื่อ 3 ปีก่อน เพื่อเจ้าหน้าที่จะได้ทำการเก็บกวาดขยะที่ตกค้างอยู่บริเวณผิวถนนได้
#1555 #bkkrongtook